Justinas Januševskij

**Justinas Januševskij** (g. 1994 m. kovo 26 d.) – Lietuvos futbolininkas, gynėjas. Atstovavo Lietuvos nacionalinei futbolo rinktinei.

## Karjera
### FK Trakai, FK Riteriai
Profesionalo karjerą pradėjo 2014 m. ir atstovavo „Trakų“ klubui. Buvo startinės sudėties žaidėjas.

Vėliau (2019 m. sausio mėn.) klubas persivadino ir tapo FK Riteriai. 

A lygoje per tuos metus sužaidė 159 rungtynes pagrindinės klubo ekipos sudėtyje. Atstovaudavo ir dublerių ekipai.

### FK Panevėžys
2019 m. gruodžio 28 d. FK Panevėžys pranešė, kad pasirašė sutartį su Januševskiu. 

Žaidėjas debiutavo naujame klube 2020 m. kovo 6 d. pirmojo turo rungtynėse prieš FK Žalgiris, kurias panevėžiečiai pralaimėjo rezultatu 0-4. 58 minutę gynėjas užsidirbo raudoną kortelę ir buvo pašalintas iš rungtynių.

2020 m. A lygoje sužaidė 17 rungtynių ir pelnė vieną įvartį. (Dėl pandemijos sezone buvo sužaistos tik 20 rungtynių.)

2021 m. rugpjūčio 26 d. rungtynėse prieš Kauno Žalgirį pasižymėjo įvarčiu ir svariai prisidėjo prie varžovų sutriuškinimo rezultatu 4:0.

2021-ųjų sezone „Optibet A lygoje“ sužaidė 35 rungtynes, pelnė 5 įvarčius, atliko vieną rezultatyvų perdavimą.

### FK Sūduva
2021 m. sausio mėn. pranešta, kad pasirašė sutartį su FK Sūduva.

2022 m. kovo 6 d. oficialiai debiutavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis.

### FK Banga
2023 m. vasario mėn. pranešta, kad pasirašė sutartį su Gargždų „Banga“. 2023 m. kovo 5 d. A lygos rungtynėse prieš „Panevėžio“ klubą oficialiai debiutavo Gargždų „Bangoje“. Panevėžiečiai sutriuškino varžovus rezultatu 4–0.

### „Flamurtari“ klubas
2024 m. sausio mėn. tapo žinoma, kad futbolininkas keliasi į Albaniją. Atstovavo Pirmoje lygoje (II pakopa) žaidusiam Vliorės „Flamurtari“. 

2024 m. sausio 24 d. tapo žinoma, kad sutartis nutraukta. Per tą laiką futbolininkas sudalyvavo keturiose treniruotėse.

### FK Banga
2024 m. vasario pradžioje tapo žinoma, kad futbolininkas atstovaus „Bangos“ klubui.

2024 m. rugsėjo 15 d. pelnė pirmąjį savo įvartį A lygos rungtynėse prieš FK Panevėžys. Varžovai nugalėjo gargždiškius rezultatu 3-2.

### FK Panevėžys
2025 m. sausio 3 d. „Panevėžio“ oficiali svetainė pranešė, kad klubas pasirašė sutartį su Januševskiu.

2025 m. kovo 2 d. oficialiai debiutavo klube A lygos rungtynėse prieš FA Šiauliai. Varžovai palaužė panevėžiečius rezultatu 3-1.

2025 m. kovo 9 d. pelnė įvartį A lygos rungtynėse prieš FC Hegelmann. Pasižymėjo 51 min. ir rezultatas tapo lygus (1-1), tačiau „Hegelmann“ nugalėjo varžovus rezultatu 2-1.

2025 m. lapkričio 16 d. oficialiai pranešta, kad sutartis pratęsta dar metams.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
Buvo kviečiamas į įvairaus amžiaus Lietuvos jaunimo rinktines. Sužaidė 4 rungtynes Lietuvos U-19 rinktinėje. Buvo Lietuvos U-21 rinktinės kapitonu, sužaidė 20 rungtynių.

Debiutas nacionalinėje komandoje įvyko 2018 m. birželio 8 d. draugiškose rungtynėse prieš Iraną. 

2018 m. spalio 15 d. debiutavo nacionalinėje rinktinėje oficialiose rungtynėse. 
: Šiose rungtynėse prieš Juodkalnijos rinktinę lietuviams teko pripažinti pralaimėjimą rezultatu 1-4. 
: Po rungtynių duotame interviu žaidėjas pripažino, kad tai nebuvo sėkmingas debiutas.

## Pasiekimai
### su [[FK Trakai]]
* A lygos vicečempionas (2): 2015, 2016 m.
* LFF taurės finalininkas (1): 2015 m.

### su [[FK Panevėžys]]
* **[[LFF taurė]]s laimėtojas (2):** 2020, 2025 m.
* LFF taurės finalininkas (1): 2021 m.
* LFF Supertaurės laimėtojas (1): 2021 m.

### su [[FK Sūduva]]
* **Supertaurės laimėtojas:** 2022 m.

### su [[FK Banga]]
*  **LFF taurės laimėtojas**: 2024 m.;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fkbanga.lt svetainė